CELEX: 62010TN0061
Language: lv
Date: 2010-02-08 00:00:00
Title: Lieta T-61/10: Prasība, kas celta 2010. gada 8. februārī — Victoria Sánchez /Parlaments un Komisija

17.4.2010   
            
            
               LV
            
            
               Eiropas Savienības Oficiālais Vēstnesis
            
            
               C 100/58
            
         Prasība, kas celta 2010. gada 8. februārī — Victoria Sánchez/Parlaments un Komisija
   (Lieta T-61/10)
   2010/C 100/86
   Tiesvedības valoda — spāņu
   
      Lietas dalībnieki
   
   
      Prasītājs: Fernando Marcelino Victoria Sánchez (Seviļa, Spānija) (pārstāvis — N. Domínguez Varela, advokāts)
   
      Atbildētāji: Eiropas Parlaments un Eiropas Komisija
   
      Prasītāja prasījumi:
   
   
               —
            
            
               atzīt, ka Eiropas Parlamenta un Eiropas Komisijas atbildes uz 2009. gada 6. oktobrī rakstveidā formulēto pieprasījumu nesniegšana ir pretrunā Kopienu tiesībām, un uzlikt šīm iestādēm pienākumu šo situāciju labot.
            
         
      Pamati un galvenie argumenti
   
   Prasītājs 2008. gada 28. augustā vērsās Parlamenta Lūgumrakstu komitejā ar lūgumrakstu saistībā ar Spānijā it kā pastāvošo korupcijas tīklu sociālā nodrošinājuma un sabiedrības veselības jomā. 2009. gada 3. maijā minētās komitejas priekšsēdētājs prasītāju informēja, ka attiecībā uz viņa lūgumrakstu netiks veiktas tālākas darbības.
   2009. gada 6. decembrī prasītājs Eiropas Parlamentam un Eiropas Komisijai nosūtīja aicinājumu pieņemt lēmumu LESD 265. panta izpratnē. Šajā aicinājumā viņš lūdza:
   
               —
            
            
               lai Eiropas Parlaments atceļ Lūgumrakstu komitejas priekšsēdētāja 2009. gada 3. maija lēmumu un izmeklē apstākļus, kādos šis lēmums bija ticis pieņemts;
            
         
               —
            
            
               lai Eiropas Komisija arī uzsāk izmeklēšanu par tiesu sistēmu Spānijā.
            
         Tā kā prasītājs šim nolūkam paredzētajā termiņā nesaņēma atbildi, viņš cēla šo prasību sakarā ar bezdarbību.
   Savu prasījumu pamatojumam prasītājs apgalvo, ka ir pārkāptas viņa pamattiesības iesniegt lūgumrakstu un uz vienlīdzību likuma priekšā un nediskrimināciju, kā arī, ka šajā lietā ir izpildīti nosacījumi, lai tiktu atzīts, ka attiecīgās iestādes ir pieļāvušas bezdarbību.